## Odluka o gradskim porezima i o prirezu na porez na dohodak

### NN 2/1994 (12.1.1994.), Odluka o gradskim porezima i o prirezu na porez na dohodak

# GRADSKA SKUPŠTINA GRADA ZAGREBA

Na temelju članaka 13., 24., 32., 33., 36., 39., 42.i 46. Zakona o financiranju
jedinica lokalne samouprave i uprave ("Narodne novine",br.117/93) i članka 21. alineje 2. Privre menog statuta Grada Zagreba ("Službeni
glasnik Grada Zagreba", br.9/93), Gradska skupština Grada Zagreba, na
7. sjednici, 30. prosinca 1993., donijela je

## ODLUKU

### O GRADSKIM POREZIMA I O PRIREZU NA POREZ NA DOHODAK

I. OPĆA ODREDBA

Članak 1.

Ovom se odlukom utvrđuju stope, visina, te način obračuna i plaćanja
gradskih poreza i prireza na porez na dohodak što su vlastiti izvori prihoda
Grada Zagreba

II VRSTE POREZA

Članak 2.

Gradu Zagrebu pripadaju slijedeći porezi: a) županijski porezi:

1 porez na nasljedstva i darove;

2. porez na cestovna motorna vozila;

3. porez na plovne objekte;

4.

a)porez na priređivanje zabavnih i športskih priredaba;

b) gradski porezi:

1. porez na potrošnju;

2. porez na kuće za odmor;

3. porez na reklame;

4. porez na tvrtku, odnosno naziv;

c) prirez na porez na dohodak.

Članak 3.

Visina poreza, porezni obveznik, porezna osnovica, te način obračuna
i plaćanja poreza na porez na nasljedstva i darove, porez na cestovna motorna
vozila, porez na plovne objekte i porez na priređivanje zabavnih i športskih
priredaba propisani su Zakonom o financiranju jedinica lokalne samouprave
i uprave. Stopa poreza na nasljedstva i darove i poreza na priređivanje
zabavnih i športskih priredaba utvrđuje se ovom odlukom.

Članak 4

Kod poreza na potrošnju, poreza na kuće za odmor, poreza na reklame
i poreza na tvrtku, odnosno naziv, utvrđuju se stope i visina poreza te
način obraćuna i plaćanja. Porez na nasljedstva i darove

Članak 5.

Porez na nasljedstva i darove plaća se po stopi 5 %.

Članak 6.

Tržnu vrijednost naslijeđene ili na dar primljene imovine utvrđuje komisija
što ju imenuje Gradsko poglavarstvo Grada Zagreba. Tržna vrijednost naslijeđene
ili na dar primljene imovine utvrđuje se prema postupku propisanom za utvrdivanje
prometne vrijednosti za razrez poreza na promet nekretnina. Porez na priređivanje
zabavnih i športskih priredaba

Članak 7

Porez na priređivanje zabavnih i športskih priredaba plaća se po stopi
5% od iznosa prodanih ulaznica. Porez na potrošnju

Članak 8.

Porez na potrošnju alkoholnih i bezalkoholnih pića i piva plaća se po
stopi 3%.

Članak 9

Osnovica poreza na potrošnju iz članka 8. ove odluke jest prodajna cijena
pića po kojoj se pića prodaju u ugostiteljskim objektima bez poreza na
promet ugostiteljskih i turističkih usluga.

Članak 10.

Porez na potrošnju alkoholnih i bezalkoholnih pića i piva obveznik poreza
obračunava i plaća u roku 5 dana po isteku tjedna na način propisan Zakonom
o porezu na promet proizvoda i usluga. Obračunani porez iskazuje se u evidencijama
propisanim za obračun poreza na promet proizvoda i usluga.

Porez na kuće za odmor

Članak 11.

Porez na kuće za odmor plaća se u dinarskoj protuvrijednosti 3 DEM po
četvornom metru korisne površine kuće za odmor.

Porez na reklame

Članak 12.

Porez na reklame plaća se, godišnje, u dinarskoj protuvrijednosti: -
na svaku istaknutu reklamu veličine do 1 m2 100 DEM - na svaku istaknutu
reklamu veću od 1 m2 200 DEM

Članak 13.

Podatke o mjestu gdje se ističe reklama, dimenzijama istaknute reklame,
broju istaknutih reklama i o promjenama pri isticanju reklama obveznici
poreza na reklame dužni su dostaviti tijelu za financijske poslove Grada
Zagreba, do 31. ožujka u godini za koju se utvrđuje porez, odnosno u roku
15 dana od dana primjene istaknute reklame.

Članak 14.

Ako se reklama istakne tijekom godine plaća se srazmjerni dio poreza
na reklamu propisan člankom 12. ove odluke.

Članak 15.

Tijelo Grada Zagreba, nadležno za izdavanje odobrenja za postavljanje
reklama, dužno je tijelu za financijske poslove Grada Zagreba dostaviti
primjerak rješenja o odobrenju za postavljanje reklame u roku 15 dana od
dana izdavanja rješenja. Porez na tvrtku, odnosno naziv.

Članak 16.

Porez na tvrtku, odnosno naziv, plaćaju, godišnje, pravne i fizičke
osobe koje su obveznici poreza na dobit ili poreza na dohodak u dinarskim
protuvrijednostima što su iskazani u DEM:

1 Pravne osobe s područja industrije, poljoprivrede, šumarstva, graditeljstva
i prometa 90 DEM

2. Pravne osobe koje obavljaju promet roba i usluga s područja trgovine:

a) za reklamu, propagandu, oglašavanje, marketing i dekoraciju, trgovačka
poduzeća, robne kuće, predstavništva inozemnih i domaćih tvrtki, poduzeća
za kontrolu kvalitete i kvantitete roba, poduzeća za promet otpacima, poduzeća
koja obavljaju promet roba i usluga s inozemstvom i poslovna udruženja
130 DEM.

b)za promet prehrambenim proizvodima i poduzeća koja trgovačku djelatnost
obavljuju u kioscima, boksovima, paviljonima i pokretnim prodavaonicama
65 DEM

3. Pravne osobe s područja ugostiteljstva i turizma:

a) ugostiteljska poduzeća za svaku poslovnu jedinicu (restorane, gostionice,
barove, buffete, kavane, krčme, konobe i druge objekte u kojima se toče
alkoholna pića, igračnice, automat-klubove i hotele) 130 DEM

b) turistička poduzeća 85 DEM c) prenoćišta, ugostiteljske jedinice
otvorenog tipa pri pravnim osobama ako se u njima toče alkoholna pića,
mliječni i dijetalni restorani, te restorani sa samoposluživanjem 45 DEM

4. Pravne osobe koje obavljaju obrtničku djelatnost 130 DEM

5. Fizičke osobe koje obavljaju samostalne djelatnosti: - samostalni
ugostitelji, trgovačke i zabavne radnje 130 DEM - proizvodne i uslužne
djelatnosti 65 DEM - drugi 85 DEM

6. Poduzcća stambene i komunalne djelatnosti 85 DEM

7. Pravne osobe s područja financija i osiguranja, osim Narodne banke
Hrvatske i Zavoda za platni promet 130 DEM

8. Stovarišta i skladišta svih pravnih osoba 130 DEM

9. Druge pravne osobe 85 DEM

Ako je na istom objektu istaknuto više tvrtki, odnosno naziva iste pravne
i fizičke osobe, plaća se samo jedan spomenuti iznos poreza.

Ako postoji više vlasnika obrtničke radnje ili poduzeća plaća se samo
jedan porez. Poslovne jedinice u sastavu pravne i fizičke osobe (prodavaonice,
pogoni i radionice) plaćaju 50% propisanog poreza na tvrtku, odnosno naziv,
ako stavkom 1. ovog članka nije određeno drukčije.

Članak 17.

Tvrtkom, odnosno nazivom, u smislu članka 16. ove odluke, smatra se
ime pravne i fizičke osobe pod kojim poduzeće ili radnja posluje, osim
natpisa na klupama, stolovima i otvorenim prodajnim mjestima na tržnici
na kojima se prodaju živežne namirnice, natpisa što ih građevinska poduzeća
ističu na gradilištima te naziva poslovnih jedinica koje ne posluju s trećim
osobama.

Članak 18.

Porez na tvrtku. odnosno naziv, plaća se u roku 15 dana od dana dostave
rješenja kojim je porez na tvrtku odnosno naziv utvrđen. Ako se tvrtka
upiše u registar tijekom godine plaća se srazmjerni dio poreza na tvrtku,
odnosno naziv, iz članka 16. ove odluke

Članak 19.

Obveznik poreza na tvrtku. odnosno naziv, dužan je tvrtku, odnosno naziv,
promjenu imena tvrtke, odnosno naziva i svaku drugu promjenu što utječe
na visinu poreza prijaviti nadležnom tijelu za financijske poslove u roku
i 5 dana od upisa u registar, odnosno od nastale promjene.

Prirez na porez na dohodak

Članak 20.

Prirez na porez na dohodak plaća se na porez na dohodak od nesamostalnog
rada, porez na dohodak od samostalne djelatnosti porez na dohodak od imovine
i imovinskih prava

Članak 21.

Vrste poreza na dohodak, obračun, način i rokovi plaćanja poreza na
dohodak i oslobađanja plaćanja poreza na dohodak propisani su Zakonom o
porezu na dohodak i primjenjuju se pri utvrđivanju prireza na porez na
dohodak.

Članak 22

Obveznik prireza na porez na dohodak je fizička osoba koja ostvaruje
dohodak u Republici Hrvatskoj a obveznik je poreza na dohodak prema Zakonu
o porezu na dohodak Osnovica prireza na porez na dohodak je porez na dohodak.

Članak 23.

Prirez na porez na dohodak uvodi se primjenom koeficijenta prireza 1,60
na udio poreza na dohodak što pripada Gradu Zagrebu. Primjenom koeficijenta
iz stavka 1. ovog članka prirez na porez na dohodak.plaća se po stopi 27%.

Članak 24.

Podaci o obračunanom i uplaćenom prirezu na porez na dohodak na plaće,
mirovine i druge dohotke od nesamostalnog rada unose se u karticu poreza
na dohodak od nesamostalnog rada.

Članak 25.

Prirez na porez na dohodak od nesamostalnog rada uplaćuje se u korist
proračuna Grada Zagreba.

Članak 26.

Prirez na porez na dohodak utvrđuje se rješenjem prema prebivalištu
obveznika u slučajevima kada se rješenje donosi.

Članak 27.

Pravne i fizičke osobe, banke i druge financijske institucije dužne
su, na zahtjev tijela za financijske polove Grada Zagreba, dostaviti podatke,
odnosno omogućiti uvid u poslovne knjige i evidencije zbog prikupljanja
podataka potrebnih za utvrđivanje poreza i prireza.

Članak 28.

Kada obveznik poreza i prireza na porez na dohodak dospjeli porez i
prirez ne plati u propisanom roku, porez i prirez se prisilno naplaćuju
po odredbama o prisilnoj naplati poreza, prema Zakonu o porezu na dohodak
Kod više plaćenog predujma poreza i prireza na porez na dohodak primjenjuju
se odredbe o povratu iz Zakona o porezu na dohodak.

Članak 29.

Nadzor nad obračunavanjem i plaćanjem gradskih poreza i prireza na porez
na dohodak provode i ovlašteni djelatnici tijela za financijske poslove
Grada Zagreba.

III. PRIJELAZNE I ZAVRŠNE ODREDBE

Članak 30.

Danom stupanja na snagu ove odluke prestaju važiti Odluka o neposrednim
porezima ("Službeni glasnik Grada Zagreba", br. 40/90, 21/91,
2/92 i 20/92) i Odluka o komunalnim taksama ("Službeni glasnik Grada
Zagreba", br.14/93).

Članak 31.

Ova odluka stupa na snagu danom objave u "Službenom glasniku Grada
Zagreba", osim odredbi o prirezu na porez na dohodak, koji stupaju
na snagu osmog dana od objave u "Narodnim novinama", a primjenjuje
se od 1. siječnja 994.

Ova odluka objavit će se u ."Narodnim novinama".

Klasa: 410-01/93-01/53

Urbroj: 251-11-04-93-4

Zagreb, 30. prosinca 1993.

Predsjednik Gradske skupštine

**Ivan Parać, dipl. ing., v. r.**

Odluka, NN 2/1994-29